proxectonos/corpus_dominio_legal_administrativo_tmp huggingface dataset:
DH. V36.72078. SOLICITUDE DE CONSTRUCCIONES OBRAS Y VIALES, S. A. DE AUTORIZACIÓN VERTIDO DE AUGAS RESIDUAIS INDUSTRIAIS NO LUGAR DA GOULLA-PARADELA (MEIS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 04/08/2020)

As augas residuais industriais (lixiviados) xerados na zona de provisión de fresado de mesturas bituminosas (199,395 m3/ano) son recollidas e conducidas para o seu tratamento nun separador de hidrocarburos de clase I de 1,5 L/s de capacidade e 500 L de volume total con desareador previo de 150 L, de dimensións 1,335 x 0,88 x 0,58 m3. Logo do seu tratamento, as augas residuais depuradas vértense por infiltración no terreo (cunca do río Umia) mediante pozo filtrante de 1,5 m de diámetro e 1,25 m de profundidade, no punto de coordenadas UTM (ETRS89): X=524.521; Y=4.709.959. As augas residuais industriais de escorrega xeradas na zona de tolvas de áridos e fresados, na zona do forno de secado, na zona de recuperación do filler do forno, na zona da torre de criba, mesturador e carga, na zona da caseta de control e na zona do cubeto dos depósitos de produtos petrolíferos (987,95 m3/ano) xunto coas augas residuais industriais de lavado (284,54 m3/ano) son conducidas para o seu tratamento nunha arqueta de desbaste de dimensións útiles 0,9 x 1,8 x 1 m3, dotada de malla de 2 cm de luz de paso, seguida dun separador de hidrocarburos de clase I de 15 L/s de capacidade e 3.000 L de volume, de 1,74 m de diámetro e 1,59 m de altura. As augas residuais industriais de escorrega depuradas vértense á cuneta que discorre polo perímetro da parcela e que verte á cuneta da estrada EP-9407 no punto de coordenadas UTM (ETRS89): X=524.423; Y=4.709.879; pola que discorre ata a súa incorporación ao drenaxe lonxitudinal da estrada PO-531, incorporándose finalmente ao rego de Marís (cunca do río Umia) no punto de coordenadas UTM (ETRS89): X=524.229; Y=4.710.956. As augas residuais fecais xeradas nas instalacións atópanse conectadas á rede de saneamento municipal. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Sur de Augas de Galicia sito na rúa San Salvador núm.2 – 4º de Vigo, onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos - Simon Alejandro Mariana Rodica Borbel Marruenda (Sinatura dixital)
CONVOCATORIA PARA ADXUDICACIÓN DOS SERVIZOS DE TEMPADA EN PRAIAS
ADMINISTRACIÓN LOCAL — Municipal — Grove, O (Contratos administrativos, 16/06/2020)

De conformidade co disposto no acordo adoptado pola Xunta de Goberno Local en sesión celebrada con data de 10 de xuño de 2020 mediante o cal se aproba o expediente e o prego de condicións administrativas particulares (en adiante PCAP) e de prescricións técnicas que rexen o procedemento de adxudicación, en réxime de concorrencia, de autorizacións para explotación de servizos de tempada en praias 2020, publícase o seguinte anuncio: a) Organismo: Concello do Grove b) Órgano competente: Xunta de Goberno Local. c) Dependencia que tramita o expediente: Departamento de Secretaría. d) Núm. Exp.: 1097/2020 e) Dirección: Edificio Administrativo, Rúa Alcalde Xacobe Barral Otero, 3 (36980) O Grove – Pontevedra. f) Obtención de documentación e información: — Teléfono: 986730975 — Correo electrónico: contratacion@concellodogrove. es — Taboleiro de Anuncios Electrónico: https://concellodogrove.sedelectronica. gal g) Data límite obtención documentación e información: ata o momento en que finalice o prazo de presentación de instancias, de luns a venres en horario de 09:00 a 14:00 horas na dependencia que tramita o expediente. a) Autorización administrativa demanial. b) Obxecto: ocupación de dominio público para explotación dos seguintes servizos de tempada en praias: a) Procedemento: Concorrencia competitiva. b) Criterios de adxudicación: O prezo. En caso de empate procederase a sorteo. Poderán optar á adxudicación as persoas físicas e xurídicas que cumpran o establecino na cláusula terceira do PCAP. a) Prazo: dez días (10) días naturais dende a data de publicación do presente anuncio no BOPPO. b) Lugar de presentación: Rexistro municipal do Concello do Grove (Edificio Administrativo, Rúa Alcalde Xacobe Barral Otero, 3 (36980) O Grove – Pontevedra) ou en calquera dos lugares establecidos no artigo 16 da Lei 39/2015 do 1 de outubro, de Procedemento Administrativo Común das Administracións Públicas en horario de luns a venres dende as 9:00 ás 14:00 horas. A prevista na Cláusula 8.2 do PCAP. Documento asinado dixitalmente.
EDICTO DE EXPOSICIÓN PÚBLICA DA MATRÍCULA DO IMPOSTO SOBRE ACTIVIDADES ECONÓMICAS (IAE) ANO 2020
ADMINISTRACIÓN LOCAL — Municipal — Vigo (Recadación, 20/05/2020)

Consulta: A través do correo electrónico iae@vigo. org, mediante solicitude electrónica en www.vigo.org e/ou no teléfono de atención 010 Prazo: 15 días naturais a partir da publicación deste anuncio. Os interesados poderán consultala e interpoñer recurso de reposición ante a Axencia Estatal da Administración Tributaria de Vigo no prazo dun mes, ou ben reclamación económico-administrativa no mesmo prazo contando este a partir do día inmediato seguinte ao término do período de exposición, de conformidade co Real decreto 243/1995 de febreiro de 1995 polo que se ditan normas para a xestión do Imposto sobre Actividades Económicas e se regula a delegación de competencias en materia de xestión censal de dito imposto. O ALCALDE P. D. Vigo, Asina dixitalmente: O Concelleiro Delegado de Orzamentos e Facenda
LISTA PROVISIONAL DE PERSOAS ASPIRANTES A PRAZA DE ARQUITECTO/A TÉCNICO/A, ENCADRADA NA ESCALA DE ADMINISTRACIÓN ESPECIAL, SUBESCALA TÉCNICA, CLASE TÉCNICO MEDIO (CL2019N)
ADMINISTRACIÓN LOCAL — Provincial — Deputación Provincial (Persoal, oposicións, 17/06/2020)

EXPEDIENTE 2019063236 ASUNTO Lista provisional de persoas aspirantes a praza de Arquitecto/a técnico/a, encadrada na escala de Administración Especial, subescala técnica, clase Técnico medio TRÁMITE Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte: De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.248, correspondente á convocatoria Prazas vacantes no cadro de persoal funcionario da Deputación de Pontevedra, incluídas na OEP 2016 (CL2019N), RESOLVO aprobar a lista provisional de persoas aspirantes admitidas e excluídas no proceso de selección dunha praza de Arquitecto/a técnico/a, encadrada na escala de Administración Especial, subescala técnica, clase Técnico medio, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. ① Celga non achegado ① Celga non achegado
DELEGACIÓN DE FUNCIÓNS DE ALCALDÍA-PEDANÍA NA PRIMEIRA TENENTE DE ALCALDE
ADMINISTRACIÓN LOCAL — Municipal — Entidade Local Menor de Bembrive (Vigo) (Outros documentos, notificacións e informacións públicas, 19/02/2020)

“Considerando que corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, e que este pode efectuar delegacións especiais para labores específicos a favor de calquera dos vocais. Considerando que dende o día 13 de febreiro de 2020 ata aquel en que finalice a baixa médica, ambos incluídos, o Sr. Alcalde-Pedáneo atoparase ausente por enfermidade. Por todo iso, en virtude do disposto nos artigos 23.3 da Lei 7/1985, do 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais (ROF, no sucesivo), aprobado por Real Decreto 2568/1986, do 28 de novembro, Primeiro. Delegar en Dª Aura Marina Ugart Arcicollar, Primeira Tenente de Alcalde a totalidade das funcións de Alcaldía, nos termos do artigo 23.3 e 4 da Lei 7/1985, do 2 de abril, Reguladora das Bases do Réxime Local, durante o período de ausencia por enfermidade do Alcalde-Pedáneo, comprendido entre o 13/02/2020 e o día en que remate a baixa médica, ambos inclusive. Segundo. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. Terceiro. O órgano delegado informará a esta Alcaldía, a posteriori, e, en todo caso, cando se lle requira para iso, da xestión realizada e das Resolucións e outras ordes ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Real Decreto 2568/1986, do 28 de novembro, polo que se aproba o ROF. Cuarto. A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que se lle notifique esta resolución. Quinto. A presente resolución publicarase no Boletín Oficial da Provincia de Pontevedra, dándose conta do seu contido á Xunta Veciñal da Corporación na primeira sesión que esta celebre. Sexto. No non previsto expresamente nesta resolución aplicaranse directamente as previsións da Lei 7/1985, do 2 de abril, Reguladora das Bases do Réxime Local, e do Real Decreto 2568/1986, do 28 de novembro, polo que se aproba o ROF, en canto as regras que para a delegación establécense nas devanditas normas”. Esta Resolución publicarase, aos efectos oportunos, de acordo co previsto no artigo 44.2 do Real Decreto 2568/1986, do 28 de novembro, polo que se aproba o ROF. Bembrive (Vigo), dez de febreiro de dous mil vinte. O alcalde-pedáneo, Esteban Emilio Sivill Corzon
DH. A36.62122. SOLICITUDE DA CCUU SAN XOÁN, DE CONCESIÓN DUN CAUDAL DE AUGA NO LUGAR DE SAN XOÁN, PARROQUIA DE BAMIO, VILAGARCÍA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 25/08/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU San Xoán CAUDAL: 15713,25 m3/ano DESTINO: uso doméstico ORIXE: manancial en parc.765 do pol.5 do catastro de Vilagarcía de Arousa LUGAR: San Xoán PARROQUIA: Bamio CONCELLO: Vilagarcía de Arousa A auga cáptase en arqueta formigón 4,30x1,50x1,80 m e condúcese mediante tubo PE Ø 110 mm, 400 m lonx. ata caseta 28,00x11,00x3,50 m na parc.137 do pol.5, que contén 84 depósitos individuais dos que parte cadanseu tubo cara a cada unha das vivendas que abastece a comunidade na parroquia de Bamio. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
DH. A36.14545 (M)–SOLICITUDE DE LEONCIA OGANDO PAZOS, EN REPRESENTACIÓN DA C. U. DE TRASMONTE E COVELO, MODIFICACIÓN DE CARACTERÍSTICAS DA CONCESIÓN OUTORGADA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 10/12/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Trasmonte e Covelo DESTINO: uso doméstico ORIXE: pozo en parc.648, pol.41 do catastro de Cerdedo-Cotobade LUGAR: A Xesteira PARROQUIA: Almofrei CONCELLO: Cerdedo-Cotobade A modificación prevista consistirá na construción dun pozo Ø 0,17 m, 60 a 140 m prof. dende o que se bombeará a auga ata depósito existente na mesma parcela e que forma parte das infraestruturas xa incluídas na concesión orixinal. Preténdese tamén tender unha liña eléctrica subterránea dende o punto designado pola compañía eléctrica ata o depósito para alimentar o grupo de presión. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerdedo-Cotobade ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APERTURA DO PRAZO DE PRESENTACIÓN DE SOLICITUDES DO PROCESO SELECTIVO "SUBSTITUCIÓNS SERVIZO AXUDA NO FOGAR"
ADMINISTRACIÓN LOCAL — Municipal — Mondariz-Balneario (Persoal, oposicións, 14/02/2020)

Durante un prazo de 15 días naturais dende a publicación deste anuncio no BOP, poden presentar as súas solicitudes todos os interesados en participar no proceso selectivo aberto para formación de bolsa de emprego para a contratación laboral temporal de persoal para substitucións no servizo de axuda no fogar do Concello de Mondariz Balneario. Nas oficinas do Concello e na súa páxina web (www.mondarizbalneario.es) están as bases da convocatoria e os modelos de solicitude a disposición dos interesados. Mondariz Balneario, a data que figura á marxe O alcalde. Lourenco Costell Donazar.
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUNHA PRAZA DE TÉCNICO AUXILIAR DESEÑO GRÁFICO (CE2019S)
ADMINISTRACIÓN LOCAL — Provincial — Deputación Provincial (Persoal, oposicións, 11/02/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.203, de 22 de outubro de 2019, correspondente á convocatoria de varios procesos pertencentes ao plan de estabilización de emprego temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2019S), RESOLVO aprobar a lista provisional de persoas aspirantes admitidas e excluídas no proceso de selección dunha praza de técnico auxiliar deseño gráfico, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 10 de xaneiro de 2020 O secretario
NOMEAMENTO PARA A PROVISIÓN EN PROPIEDADE DE TRES PRAZAS DE PEÓN DE OBRAS E SERVIZOS BÁSICOS, NO MARCO DE ESTABILIZACIÓN DE EMPREGO TEMPORAL
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 03/07/2020)

Concluído o procedemento selectivo para a provisión en propiedade de tres prazas de Peón de obras e servizos básicos no marco de estabilización de emprego temporal do Concello A Lama, efectuouse o nomeamento de: Característica da praza: O persoal laboral fixo nomeado deberá tomar posesión ou incorporarse no prazo de dun mes a partir da publicación do seu nomeamento. O que se fai público aos efectos do artigo 62 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro. O alcalde, na data que figura á marxe O alcalde, Jorge Canda Martínez
MODIFICACIÓN DA ORDENANZA DE ADMINISTRACIÓN ELECTRÓNICA
ADMINISTRACIÓN LOCAL — Municipal — Mos (Ordenanzas e Regulamentos, 13/10/2020)

Aprobado inicialmente por acordo do Pleno deste Concello de 28.09.2020 a “MODIFICACION DA ORDENANZA DE ADMINISTRACIÓN ELECTRÓNICA”, sometese a información pública e audiencia aos interesados para a presentación de reclamacións e suxestións que se teñan por convenientes polo prazo de TRINTA DIAS, a contar desde o día seguinte a publicación deste anuncio. Mos, 2 de outubro de 2020 A Alcaldesa, Nidia Mª Arévalo Gómez
APROBACIÓN INICIAL ORZAMENTO EXERCICIO 2021
ADMINISTRACIÓN LOCAL — Municipal — Mancomunidade Terras de Deza (Presupostos e cadros de persoal, 29/12/2020)

Aprobado inicialmente polo Pleno da Mancomunidade Terras de Deza, na sesión celebrada o día 18 de decembro de 2020 o Orzamento para o exercicio económico 2021, en cumprimento do disposto no Real Decreto Lexislativo 2/2004 polo que se aproba o Texto Refundido da Lei 39/1988, de 28 de decembro, Reguladora das Facendas locais, e disposicións concordantes, exponse ao público nas dependencias da Mancomunidade, polo prazo de quince días hábiles, contados a partir do seguinte ó da publicación do presente anuncio no boletín oficial da provincia, ós efectos de exame e reclamacións. No caso de que non se formule ningunha reclamación ou suxerencia, entenderase definitivamente aprobado o acordo ata entón provisional. Lalín, a 21 de decembro de 2020 O Presidente da Mancominidade. Asdo. Luis Celso Taboada Sácnhez.
NOMEAMENTO DE PERSOAL FUNCIONARIO DE CARREIRA
ADMINISTRACIÓN LOCAL — Municipal — Moaña (Outros documentos, notificacións e informacións públicas, 11/02/2020)

A alcaldesa, na Resolución de Alcaldía 2020-0054, do 22/01/2020, logo de superar o proceso selectivo correspondente á oferta de emprego público do ano 2017 e superar o curso selectivo, nomeou como persoal funcionario de carreira desta Corporación nas escalas e subescalas que se especifican a: O que se fai público segundo o establecido no artigo 62.1. b do Real decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público e de conformidade coas Bases da convocatoria que rexeron o proceso selectivo para cubrir as ditas prazas. Moaña, 23 de xaneiro de 2020.—A alcaldesa, Leticia Santos Paz.
APROBACIÓN DEFINITIVA EXPEDIENTE MODIFICACIÓN DE CRÉDITO 8/2020, SEGUNDO BAIXO A MODALIDADE DE SUPLEMENTO DE CRÉDITO
ADMINISTRACIÓN LOCAL — Municipal — Dozón (Presupostos e cadros de persoal, 23/10/2020)

En cumprimento do artigo 169.3, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegacións durante o prazo de exposición ao público, queda automaticamente elevado a definitivo o acordo de Pleno adoptado en sesión extraordinaria de data 21 de setembro de 2020, sobre o expediente de modificación de créditos n.º 8/2020, segundo baixo a modalidade de suplemento de crédito, como segue a continuación: Contra o presente acordo, en virtude do que se dispón no artigo 113 da Lei 7/1985, do 2 de abril, Reguladora das Bases do Réxime Local, os interesados poderán interpor directamente recurso contencioso-administrativo na forma e prazos establecidos nos artigos 25 a 43 da Lei 29/1998, do 13 de xullo, Reguladora da devandita Xurisdición. Sen prexuízo diso, a tenor do que se establece no artigo 113.3 da Lei 7/1985, a interposición do devandito recurso non suspenderá por si só a efectividade do acto ou Acordo impugnado. En Dozón, na data da sinatura electrónica á marxe O Alcalde-Presidente Adolfo Campos Vázquez
APROBACIÓN INICIAL ORDENANZA REGULADORA PRÉSTAMO BIOTRITURADORAS
ADMINISTRACIÓN LOCAL — Municipal — Soutomaior (Ordenanzas e Regulamentos, 13/08/2020)

Aprobada inicialmente por Acordo do Pleno de data 30/07/20 a “Ordenanza municipal reguladora do préstamo de biotrituradoras para a xestión de biomasa domiciliaria”, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días, a contar desde o día seguinte á inserción deste anuncio no Boletín Oficial da Provincia, para que poida ser examinada e presentar as reclamacións que se estimen oportunas. Durante o devandito prazo poderá ser examinada, por calquer persoa interesada, nas dependencias municipais e na sede electrónica deste Concello (http://soutomaior.sedelectronica.es]. No caso de non presentarse reclamacións no citado prazo, entenderase definitivamente aprobada a mencionada Ordenanza. Soutomaior, 5 de agosto de 2020. O ALCALDE, Agustín Reguera Ocampo
DH W36.69622. VIAQUA, S. A. U. SOLICITA AUTORIZACIÓN DE OBRAS PARA AMPLIACIÓN DA REDE DE ABASTECEMENTO, NO LUGAR DE CASAL
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 01/04/2020)

As obras solicitadas consisten na ampliación da rede de abastecemento na parroquia de Salcedo, no concello de Pontevedra, mediante a instalación de 20,9 quilómetros de tubaxe. As obras localizaranse en zona de servidume e policía dos regos Louriñas, Outeiro e Ponte Bala. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, sinatura dixital O xefe do servizo territorial ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
APROBACIÓN DE ALTAS E BAIXA EN INVENTARIO DE CAMIÑOS
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 17/01/2020)

O Pleno da Corporación municipal na sesión ordinaria de data 26 de decembro de 2019, acordou o que de seguido se transcribe: “1º Aprobar inicialmente a alta no inventario municipal de camiños do camiño N.º 659 identificado catastralmente coa parcela 9012, Polígono 62 no lugar de A Chan, parroquia de Budiño.2º Aprobar inicialmente a alta no inventario municipal de camiños do camiño n.º 6.571 identificado catastralmente coa parcela 9002, Polígono 62 no lugar de A Chan-Casal, parroquia de Budiño que deberá ser deslindado das parcelas catastrais 230-231 do Polígono 62.3º Aprobar inicialmente a alta no inventario municipal de camiños do camiño n.º 4411 sen identificación catastral no lugar de Louriña- Pontellas. A eficacia do presente acordo quedará condicionada a efectiva cesión de terreos para regularización de viario en documento público por parte dos solicitante da alta no inventario.4º Aprobar a baixa no inventario municipal de camiños de parte do trazado do camiño N.º 252 no lugar de Noval-Mota da parroquia de Torneiros, de conformidade cos informes técnicos emitidos.5º Someter o expediente a exposición publica durante un prazo de un mes mediante publicación no boletín oficial da provincia e taboleiro de edictos do concello. De non se presentaren alegacións ou reclamacións durante o período de exposición publica entenderanse elevados a definitivos os acordos ós efectos da inventariación do camiño no inventario municipal.” O Porriño, a 9 de xaneiro de 2020. A alcaldesa Eva García de la Torre
EXTRACTO DE ACORDOS ADOPTADOS POLA XUNTA DE GOBERNO LOCAL NA SESIÓN ORDINARIA DE 15.06.2020
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/06/2020)

Expediente Sesión plenaria de 15.06.2020 Ref.9/2020 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión ordinaria plenaria deste Concello que tivo lugar o día 15.06.2020. ASUNTO RESULTADO 1.- Aprobación do borrador da acta de 18.05.2020 (CSV: PA89H86U2U1U9YCP). Aprobada 2.- Proposta de corrección de erro na acta da sesión extraordinaria do pleno do concello de data 09.03.2020.2020/XENSEC/000019. Aprobada 3.- Plan económico financeiro 2020.2020/XENALC/000004. Aprobado 4.- Proposición do grupo municipal do Partido Popular para reforzar a área de servizos sociais e a creación dunha mesa local de emerxencia social e económica.2020/INIPLENO/0000014. Rexeitada 5.- Proposición do grupo municipal Mixto-Cs sobre modificacións orzamentarias.2020/INIPLENO/0000015. Rexeitada 6.- Proposición do grupo municipal do Partido Popular para eliminar taxas de veladores e basuras durante o estado de alarma.2020/INIPLENO/000016. Rexeitada 7.- Proposición do grupo municipal do Partido Popular para a eliminación da taxa de uso de instalacións deportivas e a creación dunha mesa de traballo para o deporte local.2020/INIPLENO/000017. Rexeitada Asunto urxente.- Proposta de corrección de erro material no expediente de denominación de rúas 2018/DENOVIA/000001 Aprobada 8.- Coñecemento de resolucións e decretos. (2020/RESMENSUAL/000006). Toma coñecemento 9.- Toma de coñecemento de expedientes de contratación de obras de emerxencia.2020/EMERX/000015 – 20. Toma coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). Pontevedra, na data da sinatura electrónica
DH. A36.61011. CONCESIÓN DUN CAUDAL DE AUGA Á COMUNIDADE DE USUARIOS DE PARAÍSO, NO CONCELLO DE PORTAS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 11/02/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 21 de xaneiro de 2020 e como resultado do expediente incoado ó efecto, outorgouse á Comunidade de Usuarios de Paraíso unha concesión de 1588,65 m3 anuais de auga que procede dun manancial situado no lugar de Paraíso, na parroquia de Portas (Santa María), no concello de Portas (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Gustavo Ivan Del Mazo Walch
DELEGACIÓN DE MATRIMONIO CIVIL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 06/05/2020)

Fago público o Decreto da Alcaldía que se transcribe: Expediente núm.: 822/2019 Resolución con número e data establecidos á marxe Procedemento: Celebración Matrimonios Civís Vista a solicitude para a celebración do matrimonio civil entre RFD e PCP. Visto a comunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de As Pontes de García Rodríguez rexistrado baixo o número 42/2019 Visto que se adxunta á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO. Autorizar o matrimonio civil entre RFD e PCP SEGUNDO. Fixar a celebración do matrimonio para o día 9 de maio de 2020, ás 13:30 horas na Casa do Concello de Vilaboa, desta localidade, tal como solicitaron os mesmos. TERCEIRO. Notificar aos interesados a autorización de matrimonio e o día e hora en que se vai a celebrar o matrimonio civil. CUARTO. Delegar no Concelleiro Brais Sánchez Novellea celebración do matrimonio civil. QUINTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRONICAMENTE
DH. W36.71360 Mª MANUELA REY PIÑEIRO, SOLICITUDE DE AUTORIZACIÓN DE OBRAS NO LUGAR DE OUTEIRO DE BALEA, PARROQUIA DE DARBO (CANGAS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/10/2020)

As obras solicitadas consisten na construción de vivenda unifamiliar illada, de 97,26 m2 de superficie en planta, e edificación anexa de 8,88 m2, na parcela catastral 36008A050002590000JO; a unha distancia mínima duns 17,00 metros do rego de Pontillón, no lugar de Outeiro de Balea (Darbo, concello de Cangas) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 07 de setembro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL ORZAMENTO MUNICIPAL 2020
ADMINISTRACIÓN LOCAL — Municipal — Bueu (Presupostos e cadros de persoal, 25/06/2020)

O Pleno da Corporación Municipal en sesións celebradas con carácter ordinario o 1 de Xuño de 2020 e extraordinaria de 16.06.2020, que rectifica o erro detectado no acordo de Pleno ordinario de 01.06.2020 adoptou, o ACORDO de “Aprobación inicial orzamento municipal exercizo 2020”, que na súa parte dispositiva di: 1º.- Segundo o disposto na disposición adicional terceira do RD 463/2020 de 14 de Marzo polo que se declara o Estado de Alarma para a situación da crise sanitaria ocasionada polo COVID/19, Acordar a continuación deste procedemento por tratarse indispensable para o correcto funcionamento da actividade municipal 2º.- Aprobar inicialmente o Orzamento municipal para o exercicio de 2020, o importe do cal queda fixado, en canto ao orzamento de gastos na cifra de 6.275.000,00 € (seis millóns douscentos setenta e cinco mil euros) e en canto ao orzamento de ingresos na cifra de 6.275.000,00 € (seis millóns douscentos setenta e cinco mil euros), polo que este non presenta déficit inicial, e asignando a cada un dos capítulos as seguintes cantidades: 3º.- Aprobar o límite de gasto non financeiro para o exercicio 2020 determinado na contía de 6.199.750,00 euros, de acordo co prescrito na Lei Orgánica de Estabilidade Orzamentaria e Sustentabilidade Financeira.4º.- Aprobar as Bases de Execución do citado Orzamento.5º.- Aprobar o Catálogo de Postos de Traballo e Plantel de persoal do Concello de Bueu (Cod. Validación: 6WK5RCTFTRYFG5GP3QYDNRAEP, así como o Anexo de Persoal para 2020 (Cod. Validación: 347N7QFC94LZJYZ4J3AA3NT6K) que se contén na documentación do Orzamento, dando ao mesmo a tramitación establecida nas disposicións vixentes.6º.- Expoñer ao público o Orzamento por prazo de quince días hábiles, para presentación de reclamacións, conforme ao disposto nos artigos 169.1 do TRLRHL 2/2004, de 5 de marzo, e 20.1 do RD 500/90, de 20 de abril, considerando definitivamente aprobado o mesmo de non se presentar reclamacións no período de exposición pública, debendo cumprirse o trámite da súa publicación, resumido por capítulos, xunto co Cadro de Persoal, segundo dispoñen os artigos 169.3 TRLRHL 2/2004 e 20.3 do RD 500/90. Polo que, En cumprimento do disposto no art.169.1 e 170 do RD. Lex.2/2004, do 5 de marzo, polo que se aproba o Texto Refundido da Lei Reguladora das Facendas Locais, o artigo 13 da Lei 39/2015 de 1 de Outubro de Procedemento Administrativo Común das Administracións Públicas, exponse ó público no departamento de Intervención deste Concello no prazo de quince días hábiles, contados a partir do seguinte da publicación do presente anuncio no Boletín Oficial da Provincia de Pontevedra, co fin de que durante o mesmo poidan formularse as reclamacións que se consideren oportunas. No suposto de non presentarse reclamacións durante dito prazo, considerarase definitivamente aprobado o Orzamento Xeral do Concello de Bueu que rexerá para o ano 2020 O Alcalde Documento asinado electronicamente á marxe
SUBSTITUCIÓN DO ALCALDE POR AUSENCIA NA PRIMEIRA TENENTE DE ALCALDE
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 21/01/2020)

De conformidade co disposto nos artigos 23.3 da Lei 7/1985, de 2 de abril, reguladora das Bases de Réxime local (LRBRL), e 47 do Regulamento de Organización, Funcionamento e Réxime Xurídico das Entidades Locais (ROF), faise público para xeral coñecemento que, por ausentarme do Concello entre os días 16 e 24 de xaneiro do corrente, ambos inclusive, substituirame nas funcións da Alcaldía deste Concello a primeira tenente de alcalde dona Concepción Isolina Somoza Calviño. Rodeiro, 14 de xaneiro de 2020 (sinatura dixital). O alcalde Luís López Diéguez
PERSOAMENTO E COMPARECENCIA NO RECURSO CONTENCIOSO ADMINISTRATIVO 402/2019 INTERPOSTO POR CARLOS OTERO PORTELA
ADMINISTRACIÓN LOCAL — Municipal — Poio (Outros documentos, notificacións e informacións públicas, 27/01/2020)

En cumprimento da Resolución da Alcaldía de data 16 de xaneiro de 2020, recibido neste Concello, con Rexistro de Entrada núm.197 en fecha 16 de xaneiro de 2020, e de conformidade co art.49 da Lei 29/1998 de 13 de xullo, reguladora da xurisdición contencioso-administrativa, particípase que ante o Xulgado do Contencioso-Administrativo Núm.3 de Pontevedra, tramítase o procedemento abreviado número 402/2019, promovido por D. EITAN UPEGUI CHICLANO contra Resolución da Alcaldía de data 22 de agosto de 2019 pola que se desestima o recurso de alzada interposto fronte ao acordo do tribunal seleccionador para brigada de prevención de incendios forestais ano 2019, tomado na sesión de 1 de xullo de 2019, que confirma a exclusión do aspirante do proceso selectivo, por non superar as probas físicas. O que se comunica aos efectos da notificación prevista no mencionado precepto da citada lei xurisdicional consonte ao establecido no artigo 45.1. b) da Lei 39/2015, de 2 de outubro, de procedemento administrativo común das administracións públicas, a fin de que o persoal que participou en dito proceso de selección ou que se puideran ver afectados pola Resolución da Alcaldía mencionada e que teña interese lexítimo no mantemento do acto impugnado, poida comparecer e persoarse como demandados no citado procedemento, no prazo de nove días contados a partir da publicación e na forma prevista na repetida lei. Asinado dixitalmente á marxe. O alcalde Luciano Sobral Fernández
LISTAXE DEFINITIVA DE PERSOAS ADMITIDAS E EXCLUIDAS E VALORACIÓN PROVISIONAL DE CURRICULOS DO PROCESO SELECTIVO DE OFICIAL DE POLICÍA LOCAL
ADMINISTRACIÓN LOCAL — Municipal — Moaña (Persoal, oposicións, 07/10/2020)

Na Resolución de Alcaldía 2020-0903, do 28 de setembro de 2020, aprobouse a listaxe definitiva de persoas admitidas e excluídas e a valoración provisional de currículos do proceso selectivo arriba indicado que a continuación indicamos: Contra esta resolución aprobatoria da listaxe definitiva, poderase interpoñer recurso potestativo de reposición ante o mesmo órgano que a ditou, no prazo dun mes, ou ben recurso contencioso – administrativo perante o Xulgado do Contencioso – Administrativo de Pontevedra. As persoas aspirantes disporán dun prazo de dez días hábiles, contados a partir do día seguinte ao da publicación desta resolución no taboleiro de anuncios e na sede electrónica do Concello, para presentar alegacións, de ser o caso, contra a valoración provisional de currículos. Moaña, 29 de setembro de 2020 A Alcaldesa – Leticia Santos Paz
EDICTO EXPOSICIÓN PÚBLICA DO PADRÓN DE EXACCIÓNS UNIFICADAS INDUSTRAIS: LIXO INDUSTRIAL, ENTRADA DE VEHÍCULOS E RESERVA DE APARCAMENTO DO ANO 2020
ADMINISTRACIÓN LOCAL — Municipal — Vigo (Recadación, 04/08/2020)

Lugar: Na paxina www.vigo.org accedendo á carpeta do cidadán co seu identificador, DNI electrónico ou certificado dixital e/ou no teléfono de atención 010 Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición previo ao contencioso administrativo no prazo dun mes, a partir do día seguinte ao da finalización do período voluntario de pagamento (5 outubro) ou ben directamente reclamación ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003 de 17 de decembro xeral tributaria e art.137 da Lei 7/85, de 2 de abril, de bases de réxime local. O ALCALDE P. D. Vigo, Asina dixitalmente: O Concelleiro Delegado de Orzamentos e Facenda
DECRETO DE ACEPTACIÓN DA DEDICACIÓN EXCLUSIVA
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 04/11/2020)

De acordo co disposto nos artigos 73, 75 e seguintes da Lei 7/85, de 2 de abril, reguladora das bases de réxime local, corresponde ao Pleno da Corporación Municipal, a determinación do número, tipoloxía e retribucións das dedicacións exclusivas ou parciais que desempeñen os membros da Corporación Municipal. Visto o Acordo do Pleno de data 25/09/2020, polo que se aproba unha dedicación exclusiva para o cargo de Alcalde, á que corresponde unha retribución anual bruta de 44.500,00 euros, PRIMEIRO. Aceptar a dedicación exclusiva asignada á Alcaldía, coas retribucións acordadas polo Pleno e co efecto dende o día 25/09/2020. SEGUNDO. Dar de alta aos designados no réxime xeral da Seguridade Social de conformidade co artigo 75.1 e 2 da Lei 7/1985, de 2 de abril, Reguladora das Bases do Réxime Local. TERCEIRO. Dar conta ao Pleno da Corporación na seguinte sesión ordinaria, de conformidade co artigo 13.4 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro. CUARTO. Que se publique en o Boletín Oficial da Provincia de forma íntegra a presente Resolución. Así mesmo, publicar a resolución na sede electrónica deste Concello [http://vilaboa.sedelectronica.es]. QUINTO. Dar traslado a intervención e ao departamento de persoal. O Alcalde
CONVOCATORIA BOLSA DE TRABALLO DE MESTRE/A DE LINGUAXE MUSICAL
ADMINISTRACIÓN LOCAL — Municipal — Redondela (Persoal, oposicións, 05/11/2020)

A alcaldesa ditou a resolución núm.: 2020-2572, con data de 29/10/2020, pola que aprobou a bases que rexerán a bolsa de traballo de Mestre/a de Linguaxe Musical para o Conservatorio e Escola de Música de Redondela (Persoal Laboral temporal, a tempo parcial) mediante concurso-oposición libre. As persoas que desexen participar neste proceso selectivo deberán presentar unha instancia cuxo modelo se facilitará no rexistro xeral do concello, na sede electrónica ou páxina web do concello (www.redondela. gal) e será dirixida á Alcaldía, con independencia de que se admitirá calquera outro modelo no que consten os datos da persoa solicitante, DNI, domicilio, teléfono/s de contacto e correo electrónico. A presentación de solicitudes poderá facerse no rexistro xeral do Concello ou en calquera das formas establecidas no art.16.4, da Lei 39/2015, do 1 de outubro, do procedemento administrativo común das administracións públicas. O prazo de presentación de instancias será de 5 días hábiles, a partir do día seguinte á publicación do extracto da convocatoria no Boletín Oficial da Provincia de Pontevedra. As bases publicaranse integramente na sede electrónica, na páxina web (www.redondela. gal, no apartado de emprego público, persoal laboral temporal) e no taboleiro de anuncios do Concello de Redondela. Redondela, 29 de outubro do 2020. A alcaldesa, Digna Rosa Rivas Gómez
ORDENANZA REGULADORA DA TAXA POR SERVIZOS DE DISTRIBUCIÓN DE AUGA, GAS, ELECTRICIDADE E OUTROS ABASTECEMENTOS PÚBLICOS
ADMINISTRACIÓN LOCAL — Municipal — Ribadumia (Ordenanzas e Regulamentos, 16/11/2020)

O Pleno da Corporación, en sesión ordinaria celebrada con data 05 de novembro de 2020, acordou a aprobación provisional da “Ordenanza reguladora da taxa por servicios de distribución de auga, gas, electricidade e outros abastecementos públicos incluídos os dereitos de enganche de liñas e colocación e utilización de contadores e instalacións análogas, cando ditos servicios ou subministros sexan prestados por entidades locais”, expoñéndose a mesma ó público polo prazo de trinta días hábiles contados a partir do seguinte a esta publicación, a fin de que os interesados podan examina-lo expediente e presentar as reclamacións que estimen oportunas. De non presentarse reclamación durante o período de exposición, entenderase definitivamente adoptado o devandito acordo. Ribadumia, 10 de novembro de 2020. O Alcalde, D. David José Castro Mougán.
MUTACIÓN DEMANIAL SUBXECTIVA CENTRO DE SAÚDE DE CRECENTE. CESIÓN AO SERGAS
ADMINISTRACIÓN LOCAL — Municipal — Crecente (Outros documentos, notificacións e informacións públicas, 29/12/2020)

Por Acordo do Pleno de data 17 de decembro do 2020 en sesión ordinaria [ordinaria/extraordinaria] aprobou a mutación demanial por cesión da titularidade a favor do SERVIZO GALEGO DE SAÚDE (SERGAS) sen cambio de destino, por parte do Concello de Crecente, en exercicio das súas competencias, en virtude do artigo 269.1 da Lei 5/1997, de 22 de xullo, de Administración Local de Galicia. Exponse ao público, polo prazo dun mes, o citado acordo plenario e expediente, para que polos interesados poidan formular as alegacións ou reclamacións que estimen pertinentes; e no caso de que non se presenten, o acordo entenderase definitivo. Documento asinado electronicamente.
NOMEAMENTO FUNCIONARIO DE CARREIRA, CATEGORÍA POLICÍA LOCAL
ADMINISTRACIÓN LOCAL — Municipal — Estrada, A (Persoal, oposicións, 06/05/2020)

En resolución do proceso selectivo unitario para o acceso e ingreso nos corpos de policía local de Galicia, escala básica, categoría de policía, quendas de acceso libre que se convocou no ano 2018 e no que se delegaba unha praza de policía local (quenda libre), da escala básica, subescala servizos especiais, clase policía local, grupo C, subgrupo C1, por oposición libre incluida na Oferta de Emprego Pública do ano 2017 (Diario Oficial de Galicia, núm.111 do 12.06.18) e logo de ver o informe final da xefa do servizo de formación en Seguridade Pública da Academia Galega de Seguridade Pública, o Alcalde ditou a resolución n.º 2020-0386 con data 20 de abril de 2020, pola que se resolveu nomear como persoal funcionario de carreira, pasando a ocupar en propiedade unha praza de policía local que figura vacante no cadro de persoal do conello da Estrada a D. Pedro Abal López con DNI ****2542*. A Estrada, 28 de abril de 2020 O ALCALDE José C. López Campos Asinado dixitalmente á marxe
DELEGACIÓN DE ATRIBUCIÓNS DA ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 27/07/2020)

“Decreto da alcaldía: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas: Cerdedo-Cotobade, documento asinado dixitalmente á marxe. O alcalde Jorge Cubela López
DELEGACIÓN PRESIDENCIA ACTO VODA CIVIL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 24/02/2020)

Delegar a presidencia do acto da voda civil que se celebrará o día 15 de Febreiro de 2020 ás 12:00 h no concelleiro delegado de cultura, patrimonio e innovación e desenvolvemento tecnolóxico, actuando por delegación da alcaldía, D. Xosé Leal Fariña. O que se fai público en virtude do disposto no art.44.2 do Real Decreto Lexislativo 2568/86. Documento asinado electronicamente ao marxe.
INFORMACION PÚBLICA DA APROBACIÓN DO PLAN MUNICIPAL DE PREVENCIÓN E DEFENSA CONTRA OS INCENDIOS FORESTAIS
ADMINISTRACIÓN LOCAL — Municipal — Arbo (Outros documentos, notificacións e informacións públicas, 18/11/2020)

O Pleno do Concello de Arbo, en sesión extraordinaria celebrada o día 5 de novembro de 2020, acordou a aprobación inicial do Plan Municipal de Prevención e Defensa contra os Incendios Forestais do Concello de Arbo, e en cumprimento do disposto no artigo 83 da Lei 39/2015, de 1 de outubro, de procedemento administrativo común das administración públicas, sométese o expediente a información pública polo prazo de vinte días hábiles, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións ou suxestións que se estimen oportunas. Todo elo, sen prexuízo da información pública tamén a través do taboleiros de anuncios do Concello e do portal de transparencia situados na sede electrónica do Concello de Arbo (https://concellodearbo.sedelectronica. gal) Se transcorrido o prazo non se presentasen reclamacións ou suxestións, o Plan considerarase definitivamente aprobado sen necesidade de novo acordo plenario. O alcalde – Horacio Gil Expósito. Documento asinado dixitalmente ao marxe.